bavarian-nlp/barwiki-20250901 huggingface dataset:
August Frommer

August Frommer (* 17. Novemba 1922 in Wasserburg am Inn; † 28. Oktober 2003 in Wasserburg am Inn).
Da Frommer wor a exzentrischa Forscha. Ea hod si scho ois kloana Bua in den Kopf gsetzt, de perfekte Maschien z'baun, a Perpetuum Mobile, a Maschien de amoi angstessn ewig laaft. Ohne wissnschoftliche Ausbuidung hod ea bis zu seim Toud, Tog fia Tog dran gorwat und nia aafgem.
Da August Frommer is duach den Fuim “Jenseits der Ferne” vo Johannes Kaltenhauser und Florian Vogel bekannt worn. Da Fuim is 2002 mit'n "Deutschen Kurzfilmpreis" und dem Starter Filmpreis der Stadt München auszeichnet worn.
DiSEqC

DiSEqC [daɪˈsɛk] (Digital Satellite Equipment Control) wead de digitale Steiasignoitechnik fia Satellitn-Empfangsologn gnennt. DiSEqC-Steiasignoi ermeglicht gegniba 14/18 Volt- und 22 kHz-Steiasignoi an eaweitatn Funktionsumfang und a ogstrebte Vasoagungsspannung vo 12 Voit fia LNB.
DiSEqC is a offana, lizenzfreia Industriestandard.
Millim

Millim (arabisch: ; Meazoih.: ; kimmt vum lateinischn Woat fia „Tausnd“, "mille") is d'Bezeichnung vu ana Wearungsuntereinheit in mearare arabischsprochiger Lända. Heid san Millim owa netta nu in Tunesien ois Tausndstl vu am Dinar im Umlauf.
de tunesischn Millim.
In Tunesien san de Millim (auf fraunzösisch "Millimes") am 18. Oktoba 1958 eigfüahd woan und san 1960 zum easchtn Moi ois Münzn zu 1, 2, 5, 10, 20, 50 und 100 Millim außabrocht woan. De Münzn im Weat von 500 Millim (ob 1968 prägt) trong d'Weataungob "½ Dinar".
Ehemolige Millim-Wearungen.
Ägyptn und d'Vareinigte Arabische Republik.
Ägyptische "Millim" (englisch "Millieme") bezeichnan s'Tausndstl vu am ägyptischn Pfund, wos außadem a Zehntl vu am Piasta (). Früher san de Millieme-Münzn weid vabreitet gwen, heid sans owa nimma im Umlauf.
Eigfüahd woan hans bei da Wearungsreform 1916 und san unta'm Hussein Kamil aa in dem Joa s'easchte Moi ois Münzn in'dn Umlauf gem woan. D'letzte Millieme-Münzn, a 10-Milliemes-FAO-Ausgob, is 1980 prägt woan. Bis dohi san in vaschiedene Ausgobm Münzn mid de Nennweate ½, 1, 2, 2½, 5 und 10 Milliemes gmocht woan. In da Zeit, in dea Syrien und Ägyptn d'Vareinigte Arabische Republik büit hom, haum si beide Lända eana oide Wearung ghoitn, oiso aa Ägyptn de Milliemes.
Libyen.
1951, wia Libyen unobhängig woan is, hod ma s'libysche Pfund eigfüahd und des in 100 Piasta/Qirsch und 1000 Millim ("Millieme") untateud. A easchte Serie Millim-Münzn (1, 2 und 5 Millim) mi'm Gfris vum Idris im I. is 1952 außakemma, a zweite (1, 5, 10, 20, 50 und 100 Millim) im 65a-Joa. Wia da Muammar al-Gaddafi Stootsowahaupt woan is, is d'Wearung umbnamslt woan, wesweng ma heid s'Tausndstl vum Dinar offiziöi Dirham nennd.
Sudan.
Ähnli wia in Ägyptn san aa im Sudan de Millim-Münzen ("Millieme") aus'm Umlauf kemma, weus quasi nix mea weat woan. A Millim woa a Tausndstl vum sudanesischn Pfund, oiso a Zehntl vu am Qirsch. 1956 sans s'easchte Moi heagstöid woan, de letztn Serien san 1971 (1- und 2-Millim-Münzn), 1980 (10 Millim) und 1983 (5 Millim) prägt woan. Da im 92a-Joa eigfüahde Dinar is glei goa ned untateud gwen, s' 2007 außabrochte neiche Pfund is netta in 100 Qirsch/Piaster untateud.
Kamma (Traunstoa)

Kamma (hoachdeitsch:"Kammer") is a Ortschaft mit um de 1500 Einwohna im obaboarischen Landkreis Traunstoa und Sitz vo a katholischen Pfarrgmoa. Kammer is a Teil vo da Stod Traunstoa.
Gschichte.
790 is Kamma und Umgebung as easchte moi ind da Soizburga Urkundn Notitia Arnonis erwähnt worn. Es san 80 abgabepflichtige Romanen an da Traun erwähnt worn.
Romanische Bevölkerung kon ma für de Orte Litzlwoicha, Traunwoicha, Woichnberg, Roitwoicha, Kamma, Obawoicha und Katzwoich onehma. Im Middloida war Kamma a Amt vom Landgrichd Traunstoa. Zu dem Amt ham de Hauptmannschaftn Berg, Traunwoicha, Pierling; Rennboch, Thunstettn, Kamma und Weissnkira ghert. 1805 hams Kamma zu a eignen Pfarrei erhom. 1818 is vo a Hauptmannschaft in a politische Gmoa umgwandld woan. 1972 is Kamma zur Stod Traunstoa eigmoad worn.
Weiteres.
Ausserdem hod Kamma a eigne Pfarrjugend, an Sportverein DJK Kammer und an GTEV Eschenwoid Renboch
Tramhappert

tramhappert, aa dramhappad, haaßt amoi vaschlofn, vadramt owa aa damisch, danem, duachanand.
Des Wort kummt vo "Tram (Traum)" und "Hapt (Haupt)", dazua no de Endung "-ert" fia a Eignschoftswort.
Beispü.
A Chirurg deaf ned tramhappert sein, sondan muass bei seine Hockn aufpassn wia a Haftlmocha.
Pfäizan

Pfäizan is a Kartnspui für 2 bis 3 Spuia, wo s drum geht am meisten Stich zu macha.
Fias Pfäizan san Schafkopfkartn notwendig. Am Ofang griagt a jeda 10 Kartn. Dea wo zeascht Kartn griagt muas zeascht rausleng. Ma ko mid oane hejern Kartn fo da selbn Farb stecha oda fo ana bestimmdn andan, de wo nem da Farb vo da glegtn Kartn ligt. Dazua gult man braucht a hejare oda a gleich hohe Kartn vo da jewalign Farb.
Es guit: Gras sticht Herz, Herz sticht Oachl, Oachl sticht Schejn, Schejn sticht Gras. Oiso rechts umma:
Es sticht nua de direkt stechande Kartn. Sunst sticht de untasde Kartn.
Es guit de Stichreinfoige: Sau, Kine, Oba, Unta, 10, 9, 8, 7.
Landkroas Dillingen an da Donau

Da Landkroas Dillingen an da Donau (amtli: Landkreis Dillingen a.d.Donau) is a Landkroas im Nordn vom bayrischn Regiarungsbeziak Schwoom. Nachbarkroas san im Nordn da Landkroas Donau-Rias, im Ostn und Siidostn da Landkroas Augschburg, im Siidwestn da Landkroas Günzburg und im Westn da baden-württembergische Landkroas Heidenheim.
Landkroas Donau-Rias

Da Landkroas Donau-Rias (amtle: Landkreis Donau-Ries) liegd im bayrischn Regiarungsbeziak Schwaben. In dera Gengd wead haptsächli Schwobisch gredd, nua im Ostn a weng Boarisch und im Noadn aa Fränkisch.
Landkroas Eichstätt

Da Landkroas Eichstätt (amtli: Landkreis Eichstätt) is a Landkroas im aißastn Noadn vom boarischn Regierungsbeziak Obabayern. De Gengad liegt in am Iwagangsgebiet zwischn am middl- und am nordboarischn Sprochraum.
Gschicht.
Den Landkreis Eichstätt, wia ma’n heit kennt, hod’s 1972 gebn, wia ma’n damaligen Landkreis Eichstätt zammolegt hod mit Deite vo de aufg’lösten Landkreise Ingolstadt, Beilngries, Riedenburg und Hilpoltstein. 
D’Stadt Eichstätt hod dedo ihren Status as kreisfreie Stodt verliert und is de Haubtstodt vom neien Landkreis worn. Heit hod da Landkreis Eichstätt guade wirtschaftliche Strukturen. D’Arbeitslosenquote is bloß fia 1,2 % (Stand Juni 2011).
Landkroas Erlanga-Hächstodt

Da Landkroas Erlanga-Hächstodt (amtle: Landkreis Erlangen-Höchstadt) liegd im Noadn vom bayrischn Regiarungsbeziak Middlfrankn. Da Verwoitungssitz, de kroasfreie Stod Erlanga, rogd vo Sidn ins Kroasgebiet nei.
Des Kroasgebiet umfossd's Middlfränkische Beckn mid ausdehnde Kiefanwäida. In dera Gengad wead ned boarisch, sondan fränkisch gredd.
Landkroas Fürth

Da Landkroas Fürth (amtli: Landkreis Fürth) liegt im bayrischn Regierungsbeziak Middlfrankn. Verwoitungssitz is Zirndorf, net de kroasfreie Stod Fürth. In dera Gengad werd fränkisch gredt.
Politik.
Vo 1990 bis 2008 war de Gabriele Pauli Landrätin (seit am 21. Novemba 2007 parteilos, davoa CSU). Sie is ois Kritikerin vom Edmund Stoiber bundesweit bekannt worn. Seit da Woi 2008 is da Matthias Dießl vo da CSU Landrat.
Landkroas Forchheim

Da Landkroas Forchheim (amtle: Landkreis Forchheim) liegd im bayrischn Regiarungsbeziak Obafrankn. Ea ghead za da Region Obafrankn. In dera Gengd wead ned boarisch, sondan fränkisch gredd.
Eadkunde.
A großa Tei van Landkroas liegd in da Fränkischn Schweiz. Nochboakroas san: im Noadn da Bamberg, im Noadostn und Ostn da Bareid, im Sidostn da Niamberga Land und im Sidn und Westn da Erlanga-Hächstodt. Vui Eihwohna aus da Stod und'm Landkroas Forchheim pendln zan Oabatn noch Erlanga.
Landkroas Günzburg

Da Landkroas Günzburg (amtli: Landkreis Günzburg) liegt im bayrischn Regierungsbeziak Schwoom. In dera Gengad werd net boarisch, sondern schwäbisch gredt. Nochboalandkroas san im Nordn Dillingen, im Ostn Augschburg, im Sidn da Untaallgai, im Westn da Nei-Ulm und im Nordwestn de baden-württembergischn Landkroas Alb-Donau-Kroas und Heidenheim.
Landkroas Haßberge

Da Landkroas Haßberge (amtli: Landkreis Haßberge) is da estlichsde Landkroas vom bayrischn Regiarungsbeziak Untafrankn. In dera Gengd wead ned boarisch, sondan fränkisch gredd. Nochboalandkroas san: im Noadn Rhön-Grabfeld und da thüringische Landkroas Hildburghausen, im Noadostn Coburg, im Ostn und Sidn da Bamberg und im Westn da Schweinfurt. Sein Nam hod da Landkroas vom Middlgebiagszug Haßberge, dea zu große Tei afm Kroasgebiet liegd. Vawoitungssitz is Haßfurt.
Landkroas Hof

Da Landkroas Hof (amtli: Landkreis Hof) liegt im Nordostn vom Regierungsbezirk Obafrankn in Bayern. Kroassitz is de Stod Hof, de sejm aba net zum Landkroas ghert. In dera Gengad werd vo de Einheimischn fränkisch gredt. Es lem aba aa vei Obapfäiza im Landkroas, so daß ma scho äftas amoi boarisch hert.
Landkroas Kelheim

Da Landkroas Kelheim (amtli: Landkreis Kelheim) is da westlichste Landkroas vom bayrischen Regiarungsbeziak Niedabayern. Nochboarlandkroas sand im Noadn und Ostn Rengschburg, im Siidostn da Landshuad, im Siidn da Freising, im Westn Pfafhofa an da Uim und Eichstätt und im Noadwestn Neimoakt. In dera Gengad werd boarisch gredt.
Landkroas Kronach

Da Landkroas Kronach (amtli: Landkreis Kronach) is da neadlichsde Landkroas vom Regiarungsbeziak Obafrankn in Bayern. Nochboalandkroas san: im Noadn da thüringische Landkroas Saalfeld-Rudolstadt, im Noadostn da emfois thüringische Saale-Orla-Kroas, im Ostn da Landkroas Hof, im Sidn da Landkroas Kulmbach und da Landkroas Lichtenfels, im Sidwestn da Landkroas Coburg und im Westn da thüringische Landkroas Sonneberg. Da Landkroas Kronach ghead zua Region Franggn. In dera Gengad wead fränkisch gredd. Im Noadn on da Grenz zu Thüringen gibds aa a boar Oatschoftn, in dene de sidostthüringische Mundoat voaherrschd.
Landkroas Kulmbach

Da Landkroas Kulmbach (amtle: Landkreis Kulmbach) liegd in da Middn vom Regiarungsbeziak Obafrankn in Bayern. Nochboalandkroas san: im Noadn: Kronach und Hof, im Ostn und Sidn da Bareid und im Westn da Lichtenfels. Da Landkroas Kulmbach ghead zua Region Frankn. In dera Gengad wead ned boarisch, sondan fränkisch gredd.
Landkroas Landsberg am Lech

Da Landkroas Landsberg am Lech (amtli: Landkreis Landsberg am Lech) liegt im Westn vom bayrischn Regiarungsbeziak Obabayern. Nochboalandkroas san im Noadn da Landkroas Aichach-Friedberg, im Noadostn da Landkroas Fiarstnfoidbruck, im Ostn da Landkroas Starnberg, im Sidn da Landkroas Weilheim-Schogau und im Westn de Regiarungsbeziak bayrisch-schwobischn Landkroas Landkroas Ostallgai und Augschburg. In dera Gengad liegt de boarisch-alemannische Sprochgrenz. Innahoib vo a baar Kilometa san oft deitliche Untaschied im ärtlichn Dialekt ausz'mocha.
Landkroas Lichtenfels

Da Landkroas Lichtenfels (amtli: Landkreis Lichtenfels) liegt im Westn vom Regierungsbeziak Obafrankn in Bayern. Nachbarlandkreis san im Westn und Nordn da Landkroas Coburg, im Nordostn da Landkroas Kronach, im Ostn da Landkroas Kulmbach, im Siidostn der Landkroas Bareid und im Südn da Landkroas Bamberg. Da Landkroas Lichtenfels ghert zua Region Frankn. In dera Gengad werd net boarisch, sondern fränkisch gredt.
Landkroas Lindau (Bodensee)

Da Landkroas Lindau (Bodensee) (amtli: Landkreis Lindau (Bodensee) liegt im Siidwestn vom bayrischen Schwobm. Nachbarlandkroas san im Nordn de baden-württembergischn Landkroas Bodenseekreis und Ravensburg, im Ostn da Landkroas Oberallgai und im Südn s östareichische Bundesland Vorarlberg. Da Landkroas hot im Siidwestn a natirliche Grenz am Ufa vom Bodensee, an der de Kroasstod Lindau auf a Insl im See liegt. In dera Gengad werd net boarisch, sundan alemannisch bzw. schwäbisch gredt.
Landkroas Moa-Spessart

Da Landkroas Moa-Spessart (amtli: Landkreis Main-Spessart) liegt in da westlichn Middn vom bayrischn Regiarungsbeziak Untafrankn. In dera Gengad werd net boarisch, sondern fränkisch gredt.
Geografie.
Log.
Da Landkroas liagd om Moa und hod an Ostn vom Spessart in seim westlichn Gbiad.
Nochboakroas.
Nochboakroas im Uahzoagasinn im Noadn ofongnd san Moa-Kinzig-Kroas, Landkroas Bad Kissingen, Landkroas Schweinfurt, Landkroas Wiazbuag, Moa-Tauber-Kroas, Landkroas Miltenberg und Landkroas Aschaffenburg.
Landkroas Rhön-Grabfeld

Da Landkroas Rhön-Grabfeld (amtli: Landkreis Rhön-Grabfeld) is da neadlichste Landkroas in Bayern. Er liegt im Regierungsbeziak Untafrankn. Vawoitungssitz is Bad Neistadt an da Saale. Da Landkroas ghert zua Region Frankn. In dera Gengad werd net boarisch, sondern fränkisch, gnaua Grabfeldisch, gredt.
Landkroas Wiazbuag

Da Landkroas Wiazbuag (amtle: Landkreis Würzburg) liegd im Sidn van boarischn Regiarungsbeziak Untafrankn. De kroasfreie Stod Wiazbuag is gonz van Landkroas Wiazburg umgem. Da Landkroas Wiazburg ghead za da Region Frankn. In dera Gengd wead ned boarisch, sondan fränkisch gredd.
Landkroas Wunsiedel im Fichtelgebirge

Da Landkroas Wunsiedel im Fichtelgebirge (amtli: Landkreis Wunsiedel i.Fichtelgebirge) is a Landkroas im Ostn vom Regiarungsbeziak Obafrankn in Bayern. Nochbaolandkroas san: im Noadn da Landkroas Hof, im Ostn da tschechische Vawoitungsbeziak Karlsbad (Karlovarský kraj), im Sidn vom Landkroas Tirschenreith und im Westn da Landkroas Bareid. Da Landkroas Wunsiedel ghead zua Region Frankn. Gredd wead in dean Londkroas Noadboarisch in Sidostn und Owaostfrenkisch in Noadwestn.
Schwanthalahäh

De Schwanthalahäh (amtli: Schwanthalerhöhe) is a Stodtei von Minga und buid an 8. Stodbeziak .
Log.
De Schwanthalahäh, aa as Mingara Westend gnennd, liegt am westlichn Rand vo da Innastod af da Isarniadaterrassn, de Grenzn buidn de Bohstreckn Haptbohhof-Pasing und Haptbahnhof-Ostbohhof. Da leicht obschissige estliche Tei vom Beziak (Theresienhäh), dea wo an de Innastod grenzt, buid an Iwagang zan Bohhofsviatl. Sidli davo obahoib vo da Theresienwiesn liegt as friare Messeglände.
Gschicht.
Da Nam kimmt zam vom Ludwig Schwanthaler, wo de Bavaria gmocht hod, und weis häha liegt wia d'Isar, de wo si iwa de Joartausende oiwei tiafa eigrom hod; friara hods Sendlingahää ghoassn.
De wichtigste Idustrieeirichtung af da Schwanthala Hää is de Augustiner Brauerei.
Landkroas Weißenburg-Gunzenhausen

Da Landkroas Weißenburg-Gunzenhausen (amtle: Landkreis Weißenburg-Gunzenhausen) is da sidlichsde Landkroas van boarischn Regiarungsbeziak Middlfrankn. Nochboalandkroas san: im Noadwestn da Landkroas Ansbach, im Noadn da Landkroas Roth, im Ostn da Landkroas Eichstätt und im Sidn da Landkroas Donau-Rias. Da Landkroas Weißenburg-Gunzenhausn ghead za da Region Frankn. In deara Gengd wead ned boarisch, sondan fränkisch gredd.
Geografie.
As Kroasgebiet umfossd drei Landschoftn: Im Sidn eastreckd se de Fränkische Alb (Weißenburga Alb) mid woidreichn Hochflächn, de im middlan Tei ins Albvoalond und om End im Noadn in's Middlfränkische Beckn iwagenga. Duach'n Landkroas fliassd vo Noadwestn noch Sidostn de Oidmuihj. On iah lieng unta ondam de Städt: Gunzenhausn, Treuchtlingen und Pappenheim.
Landkroas Roth

Da Landkroas Roth (amtli: Landkreis Roth) is a Landkroas im bayerischn Regiarungsbeziak Middlfrankn. Da Landkroas ghead zua Region Frankn. In dera Gengad wead boarisch and fränkisch gredt. In Greding werd boaß boirisch gredt.
Landkroas Neistodt an da Aisch-Bad Windsheim

Da Landkroas Neistodt an da Aisch-Bad Windsheim (amtle: Landkreis Neustadt a.d.Aisch-Bad Windsheim) liegd im Noadwestn van bayerischn Regiarungsbeziak Middlfrankn. Er ghead za da Region Frankn. In dera Gengd wead ned boarisch, sondan fränkisch gredd.
Landkroas Niamberga Land

Da Landkroas Niamberga Land (amtli: Landkreis Nürnberger Land) is da estlichste Landkroas im bayerischn Regiarungsbeziak Middlfrankn. Nochboalandkroas san im Noadn de Landkroas Forchheim und Bareid, im Ostn da Amberg-Suizboch, im Sidn da Neimoakt in da Obapfoiz und im Westn de Landkroas Roth und Erlanga-Hächstod sowia de kroasfreie Stod Niamberg. Da Vawoitungssitz is in Lauf an da Pegnitz.
Da Landkroas gheat zua Region Frangn. In dera Gengad werd ned boarisch, sondan fränkisch gredt.
Landkroas Schweinfurt

Da Landkroas Schweinfurt (amtli: Landkreis Schweinfurt) liegd im Zentrum vom boarischn Regiarungsbeziak Untafrankn. Ea ghead zua Region Frankn. In dera Gengad wead ned boarisch, sondan fränkisch gredt.
Vawoitungssitz is de kroasfreie Stod Schweinfurt.
Landkroas Dirschnrad

Da Landkroas Tirschenreith (amtli: Landkreis Tirschenreuth, regionala Dialekt Landkroas Diascharaad) liegt im boarischn Regierungsbeziak Obapfoiz. Er ghert zua Region Oidbayern. In dera Gengad werd boarisch gredt.
Landkroas Nei-Uim

Da Landkroas Nei-Uim (amtli: Landkreis Neu-Ulm) liegt im boarischn Regiarungsbeziak Schwom zwischn Schwäbischa Alb und am Allgai. Er ghert zua Region Boarisch-Schwom. In dera Gengad werd net boarisch, sondern schwäbisch gredt.
Landkroas Neiburg-Schroomhausn

Da Landkroas Neiburg-Schroomhausn (dt.: Landkreis Neuburg-Schrobenhausen) liegt im boarischn Regiarungsbeziak Obabayern und eastreckt se im Noadn vo de Auslaifa vom Oidmuih-Doi und da Fränkischn Alb iwa de Donauniedarung mid da Kroasstod Neiburg und am oogrenzndn Donaumoos in da Middn vom Landkroas, bis zu de sandign Fejda vo de Spargebauan auf'm Donau-Isar-Hüglland um Schroomhausn im Sidn vom Landkroas. In dera Gengad werd boarisch gredt.
Landkroas Neistodt an da Woidnaab

Da Landkroas Neistodt an da Woidnaab oda aa Landkroas Naistadl (amtli: Landkreis Neustadt a.d. Waldnaab) liegt im Noadn vom boarischn Regiarungsbeziak Obapfoiz. Er ghert zua Region Oidbayern. In dera Gengad werd boarisch gredt.
De kroasfreie Stod Weidn is rundum vom Landkroas Neistodt umgem.
Landkroas Obaallgai

Da Landkroas Obaallgai (amtli: Landkreis Oberallgäu) is da südlichste Landkroas vo ganz Deitschland und liegt im boarischn Regiarungsbeziak Schwom im Allgai. In dera Gengad werd net boarisch, sondern a schwäbisch-alemannische Mundart, des Allgaiarische, gredt.
Landkroas Ostallgai

Da Landkroas Ostallgai (amtli: Landkreis Ostallgäu) liegd im Sidostn vom boarischn Regiarungsbeziak Schwobm (Bayern) im Allgai. De kroasfreie Stod Kaufbeiren is gonz vom Landkroas umgem.
In da Gengd wead ned boarisch, sondan a schwäbisch-alemannische Mundoat, as Allgaiarische, gredd.
Landkroas Untaallgai

Da Landkroas Untaallgai (amtli: Landkreis Unterallgäu) liegt zentral im boarischn Regiarungsbeziak Schwom und umfaßt Tei vom Allgai und vo Obaschwom. Mindelhoam is da Vawoitungssitz.
In dera Gengad werd net boarisch, sondern es wern mehra schwäbisch-alemannische Mundartn wia des Allgaiarische gredt.
Landkroas Naimakk in da Owerpfolz

Da Landkroas Naimakk in da Owerpfolz (alternativ asgsprocha: "Naimoak"), omtlich Landkreis Neumarkt i.d.OPf., is da westlichste Landkroas von Regierungsbezirk Owerpfolz in Bayern. Er ligt in an Draieck zwischa de Grousstedt Niamberg, Rengschburch und Inglstod.
Region und Wiatschoft.
In sainer haintinga Form is da Londkroas Naimakk iwer d Gebejtsreform in Bayern 1972 entstondn, dou is vor olln da Londkroas Parschbach aglidert worn. D Stod Naimakk is vor da Reform a kroasfraie Stod gwen.
Ghejern tout da Londkroas zo da "Metropolregion Nirmberch" und zo da "Plonungsregion Rengschburch". Es wirtschoftliche und kulturölle Zentrum is Naimakk. Orientiern tejnse d Lait und d Wirtschoft z Naimakk und rundumadum ar af Nirmberch (bsunders arwatsplozmasse), in Ostn ar af Rengschburch, in Sidn ar af Inglstod.
Aa zo da Region Oltbayern ghejert da Londkroas. Gredt wird in derer Gechad Boarisch, gnauer: Nordboarisch, mit frenkische Ainfliss in Westn und Nordn.
Geografie.
Da Londkroas Naimakk ligt bailaife in da Mittn vo Bayern, dou wouse de Frenkische Olb oda da Frenkische Jura und da Owerpfölzer Jura in ara ungfern Linie Berch - Naimakk - Bacham treffa. Estlich vo derer find'ma durt a obwechslungsraiche Berchlondschoft, durch dej zejngse zolraiche Taler vo Bach und Fliss. Westlich wird d Londschoft flocher, durt han ner nu oanzlne "Zaingberch", baispülswais da "Bouchberch" und da "Düllberch"). Dej waisn af des hi, das da Stalrond urspringle waiter in Westn valoffa is. D Stod Naimakk ligt in aran su an Tolkessl.
Städt und Gmoana.
Hiwais: De Ortsnama han de traditionölln durtinga, und in Klommern hinter deane de offiziölln mit de Titl und de Nomazousetz.
De Gmoana Berngau, Pülsa und Sengatol büldn zomma "d Vawoltungsgmoaschoft Naimakk in da Owerpfolz".
Landkroas Reng

Da Landkroas Reng (amtli: Landkreis Regen), liegt im Boarischn Woid im Regiarungsbeziak Niedabayern. Vawoitungssitz is de Stod Reng. Da Landkroas in seiner etzign Gress is 1972 duach de Zammalegung mid´n Landkroas Veita entstanna.
Da Landkroas ghert zua Region Oidbayern. In dera Gengad werd boarisch gredt.
Eadkund.
S' Kroasgebiet liegt voi und ganz im Boarischn Woid. Da Kroas und de Kroasstod san nochn Fluss Regn gnennt.
Landkroas Straubing-Boong

 
Da Landkroas Straubing-Boong (amtli: Landkreis Straubing-Bogen) liegt im boarischn Regiarungsbeziak Niedabayern. Vawoitungssitz is de kroasfreie Stod Straubing. Da Landkroas gheat zua Region Oidbayern. In dera Gengad wead boarisch gredt.
Allgai

S Allgai, (dt.: Allgäu), is a Landschaft, wo si iwan sidlign Toal vom bayrischn Regierungsbezirk Schwobm (Bayern), des aissaste sidestli Bodn-Wiattmbeag, sowia a baar zua Östareich ghörige Grenzgebiete erstreckt und sowoi Berg ois aa Voralpngebiete umfasst. In da gesamtn Region Allgai lem umara 560.000 Leit.
Umgrenzung und Toalregiona.
As Allgai hot koa streng definierte geografische Abgrenzung, oft gehts fliaßend in de benochbortn Landschaftn iwa. Insbesondere nach Westn und Nordn ist des da Fall. Da werd von am Grenzsaum gredt, der in ebba in Höhe vo a dachten Linie liegt, de si vo Scheidegg im Landkreis Lindau üba de oidn Ort Wangen im Allgai, Dietmannsried, Kaufbeuren bis nach Schongau am Lech ziagt.
An Nama Allgai nutzn de Landkreis Obaallgai, Ostallgai und Untaallgai in Bayern und as Württmbergische Allgai.
Sproch.
In dera Gengad werd net boarisch, sondern es wern schwäbisch-alemannische Mundartn gredt. S' Allgaiarische is net eiheitlich, de Dialekte im Westallgai und im sidlichen Oberallgai san niederalemannisch, in da Mittn, im Ostn und im Nordn vom Allgai sans am Schwäbischen zuazumrechnen.
Ekonomie.
Des wiatschoftliche Zentrum und und aa de greßte Stod im Allgai is Kempten (Allgäu) mid 65.600 Einwohna (2014). De Region lebt bsundas vo da Mille-Wiatschoft und am Tourismus. Es gibt aba aa net weng Industriebetriebe.
Spritzkork

Spritzkork is a Isoliadichtstoff aus an mit Klebstoff bundenen Korkschrott fia de Schoi- und Wärmedämmung, dea vüseitig eingsetzt wean kaun.
Ea is sinnvoi fia de Abdichtung vo Anschlussfugn zwischn Festerrauhmen und Mauerweak, an Tian, an Trennwändn und aundarn Bauelementn. De Dichtmassn is owa aa zum Ausspritzn vo Dehnungsfugn bei da Verlegung vo Fuaßbödn guad vawendboa.
Spritzkork besteht aus feinan Korkschrot und an elastischn Bindemittel. Meistens is aa no dispersionsvagütet. Duach de vüün luftgfütn Zöin im Korkgranulat wiads zum Isoliamaterial, des den Wärme- und Köitndurchgaung mindat und aa no a schoidämmende Wirkung erzüüt. Spritzkork is aankomponentig, zähplastisch und staundfest. Ea kaun mit da Fugnpistoin oda vo Haund vaorwat wean.
Waunst nua a Wengal brauchst, kaun Spritzkork duach Zakleinern vo Floschnkorkn in ana Kuchlmaschien und Vamischen mit Gummi arabicum söwa heagstödt wean.
J-Pop

Ajs J-Pop (jap. ジェイポップ "jeipoppu", Kuazfoam vu "Japanese Pop-Music" oda "Japan Pop") vaschdeihd ma in Japan d'ainhaimische Popmusi.
Baim Inhajt geihds, waj in da westlichen Popmusik aa, maisdns um Liebe und Beziehungen. Oft wern in die Text aa englische Weater ajs oanzlne Begriff oda ganze Phrasn naigmischt.
Stilistisch geihd J-Pop vu R'n'B-beainflusste Songs íwa schnöün Eurobeat bis zu trancige Lieda. J-Pop konn se owa aa mit J-Rock vamischn. J-Pop hot a grouße Ehnlichkeit mit da koreanischen Popmusik (K-Pop), sodass Laid, daj wou se ned damid auskenna, de zwoa Richtunga kamm ausanandhajdn kìnna.
Im deitschschbrouchign Raum is J-Pop vorajm bai Anime-Fans populer. Des ligt dou dro, dass Komponistn und Gruppm, wou in Japan bekannt san, aa bai da Musik von Animeserien mitaawadn und dass vü prominente Anime-Synchronschbrecha aa ajs J-Pop-Künstla aftretn. Daj Sortn vu J-Pop nennt ma in Japan a oft Idol-Pop.
Vum J-Pop untaschaidn se daj im traditionöün japanischen Musiggstil komponiertn japanischn Schlaga, d'Enka.